Nr. C 165/2 De Europæiske Fællesskabers Tidende 6. 7. 90 
STATSSTØTTE 
NN 61/89 
(Italien) 
(Artikel 92 til 94 i Traktaten om Oprettelse af Det Europæiske Økonomiske Fællesskab) 
(90/C 165/02) 
Meddelelse fra Kommissionen i henhold til EØF-Trakta-
tens artikel 93, stk. 2, til de øvrige medlemsstater og 
andre interesserede parter angående den støtte, som den 
italienske regering har besluttet at yde til oplagring af 
Pecorino Romano. 
I. 
1. Ved brev af 10. oktober 1989 notificerede den 
italienske regering ovennævnte cirkulære. 
2. Efter at have gennemgået foranstaltningen indledte 
Kommissionen ved brev af 6. december 1989 proceduren 
i EØF-Traktatens artikel 93, stk. 2, vedrørende den 
støtte, foranstaltningen indebar. 
3. Kommissionen underrettede de andre medlems­
stater og andre interesserede parter om de grunde, der 
have foranlediget den til at indtage denne holdning; det 
skete ved offentliggørelse af det i punkt 2 nævnte brev i 
De Europæiske Fællesskabers Tidende nr. C 24 af 1. 
februar 1990, side 15. 
4. Den italienske regering besvarede det i punkt 2 
nævnte brev fra Kommissionen ved brev af 29. december 
1989, ved hvilket der blev meddelt et udkast til nyt 
cirkulære fra ATMA af 29. december 1989, der skulle 
erstatte cirkulæret af 12. april 1989, når Kommissionen 
havde afgivet positiv udtalelse herom. 
Efterhånden meddelte de italienske myndigheder på 
anmodning fra Kommissionens tjenestegrene de øvrige 
oplysninger om de nærmere bestemmelser om foranstalt­
ningens anvendelse. 
II. 
Efter at have gennemgået det under del I, punkt 1, 
nævnte cirkulæreudkast kan Kommissionen meddele den 
italienske regering, at den har noteret sig følgende: — de foranstaltninger, der er indeholdt i cirkulæret fra 
AIMA af 12. april 1989, og som foranledigede, at 
den indledte proceduren i EØF-Traktatens artikel 93, 
stk. 2, den 10. oktober 1989, afløses af de foranstalt­
ninger, der er indeholdt i udkastet til cirkulære fra 
AIMA af 29. december 1989 
— de italienske myndigheder har forpligtet sig til, at den 
støtte, der er fastsat i de pågældende cirkulæreudkast 
til kontrol af mælkekvaliteten, gennemførelsen af 
analyser af rå mælk og hygiejnisk og sundhedsmæssig 
kontrol af malkemaskiner, ydes til gennemførelse af 
kontrolforanstaltninger, der er foreskrevet i loven 
— når der ydes støtte til køb af køletankvogne og 
maskiner til prøveudtagning som anført i udkastet til 
cirkulære fra AIMA af 29. december 1989, over­
holder de italienske myndigheder de grænser, som er 
anført i Kommissionens brev til medlemsstaterne af 
30. oktober 1985 (nr. SG(85)D/13962) om national 
støtte til investeringer i forarbejdning og afsætning af 
landbrugsprodukter, dvs. — 50 % for støtte, der 
indgår i nationale eller regionale programmer, som 
Kommissionen har godkendt efter forordning (EØF) 
nr. 355/77, — 35 % for støtte, der ikke indgår i 
sådanne programmer. 
III. 
Under hensyntagen til de i del II nævnte forpligtelser, 
som de italienske myndigheder har indgået, har 
Kommissionen ingen bemærkninger at fremsætte til 
udkastet til cirkulære fra AIMA af 29. december 1989. 
Den afslutter derfor proceduren i EØF-Traktatens 
artikel 93, stk. 2, der blev indledt den 10. oktober 1989 
vedrørende den nævnte støtte. Kommissionen underretter 
de andre medlemsstater og andre interesserede parter om 
ovenstående ved offentliggørelse af nærværende brev i 
De Europæiske Fællesskabers Tidende.